EkBass/fiwiki-20250220-pages-articles huggingface dataset:
TDK

TDK Corporation (TDK株式会社, TDK Kabushiki-kaisha), aikaisemmin TDK Electronics Co., Ltd (東京電気化学工業株式会社) (, , ), on japanilainen elektroniikkakomponentteja ja tallennusvälineitä valmistava yhtiö. Sen tuotteita myydään suuria määriä maailmanlaajuisesti. Yhtiön virallinen motto kuuluu: "Contribute to culture and industry through creativity". http://www.tdk.co.jp/teaaa01/aaa04000.htm Lyhenne TDK muodostuu yhtiön alkuperäisestä nimestä Tokyo Denki Kagaku. TDK perustettiin Japanissa 7. joulukuuta 1935 tuottamaan magneettista ferriittiä, jonka japanilaiset Yogoro Kato ja Takeshi Takei olivat juuri aikaisemmin keksineet. Vuonna 1952 aloitettiin magneettinauhan valmistus, jota seurasi nauhakasettien valmistus vuonna 1966. Juuri niiden tuottajana yhtiö on tullut laajasti tunnetuksi. Näiden lisäksi se valmistaa laajaa valikoimaa erilaisia magneettisia ja optisia tallennusvälineitä, mukaan lukien videonauhaa, tyhjiä CD-R- ja tallentavia DVD-levyjä. Uusimpana tuotteena mukaan on tulleet USB- muistitikut. Työntekijöitä yrityksellä on kaikkiaan yli 50 000\. == Lähteet == == Aiheesta muualla == *Yhtiön verkkosivusto Luokka:Japanilaiset elektroniikkayhtiöt Luokka:Japanilaiset pörssiyhtiöt Luokka:Viihde- elektroniikan tuotemerkit
Majdi Mosrati

Majdi Mosrati (, s. 13. syyskuuta 1986 Menzel Ennour, Tunisia) on tunisialainen jalkapalloilija. Keskikentällä pelaava Mosrati edustaa Tunisian pääsarjassa pelaavaa Stade Tunisienia. ==Ura== Mosrati aloitti jalkapalloilun AS Menzel Ennourin junioriseurassa, josta hän siirtyi US Monastiriin vuonna 2006. Mosrati nousikin joukkueensa avausmiehistöön esitettyään hyviä otteita ensimmäisellä kaudella ja onnistuttuaan maalinteossa kahdesti. Kaudella 2007–2008 hän teki vaikutuksen tunisialaisiin suurseuroihin, kun Mosrati auttoi Monastiria kauden päätteeksi sijoittumaan sarjassa neljänneksi, jonka myötä joukkue pääsi kaudeksi 2008–2009 Arabian Mestarien liigaan. Heinäkuussa 2008 hän siirtyi ES Saheliin kahden vuoden sopimuksella. Toukokuussa 2010 ES Sahel ilmoitti ettei jatkaisi Mosratin sopimusta.Dégraissage au sein de l'Etoile Sportive du Sahel eurosport 23.5.2010 Viitattu 27.5.2010 Kesällä 2010 Mosrati siirtyi vapaalla siirrolla Stade Tunisieniin. ===Maajoukkue=== Tunisian maajoukkueessa Mosrati pelasi ensi kerran 14. lokakuuta 2008 ystävyysottelussa Ranskaa vastaan, jossa hän tuli ottelun loppuhetkillä vaihdosta kentälle. Ottelu päätyi Ranskan 3-1 voittoon. ==Lähteet== ==Aiheesta muualla== * Majdi Mosrati ES Sahelin kotisivuilla * kawarji.com Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Noi Trotski

Noi Abramovitš Trotski (; 27. maaliskuuta (J: 15. maaliskuuta) 1895 Pietari – 19. marraskuuta 1940 Leningrad) oli neuvostoliittolainen arkkitehti. Trotski opiskeli Pietarin taideakatemiassa ja Toisessa polyteknisessä instituutissa, joista hän valmistui 1920-luvun alussa. Hän on suunnitellut Pietariin useita konstruktivistista tyylisuuntaa edustavia julkisia, teollisuus- ja asuinrakennuksia. Trotskin töitä Pietarissa ovat mm. Vasilinsaaren Sergei Kiroville nimetty kulttuuripalatsi (1931–1937), Kirovin piirineuvoston rakennus (1930–1935), Kiroville nimetty lihakombinaatti (1930–1935), sisäasiainministeriön rakennus Liteini-prospektilla (yhdessä Aleksandr Gegellon ja Andrei Olin kanssa, 1931–1932). Arkkitehdin 1930-luvun töille on ominaista hengeltään uusklassististen monumentaalipylväikköjen käyttö (mm. Moskovan ja Statšekin prospektien asuintalot sekä Taideaukion koulurakennus). Vuosina 1936–1941 Moskovan prospektin eteläosaan rakennettiin Trotskin suunnittelema massiivinen Neuvostojen talo. ==Lähteet== ==Aiheesta muualla== * Noi Trotski Pietari-tietosanakirjassa Luokka:Venäläiset arkkitehdit Luokka:Vuonna 1895 syntyneet Luokka:Vuonna 1940 kuolleet
Astraaliripaska

Astraaliripaska on turkulaisen kirjallisuusyhdistys Seonsanan ensimmäinen kirja vuodelta 2001. Yhdistyksen järjestämän novellikilpailun satoon perustuva valikoima sisältää suomalaisia fantasia- ja kauhunovelleja. Kokoelmassa on seitsemän novellia viideltä eri kirjoittajalta, muun muassa tulevilta romaanikirjailijoilta Marko Hautalalta ja Juha-Pekka Koskiselta. == Sisällys == * Marko Hautala: Alex Schuller ja Wotanin lapset (Julkaistu eri muodossa nimellä Wotanin lapset eli Kauffmanin talon häviö Portti-lehden numerossa 3/1999) * Marko Hautala: Tulihäntäisen käärmeen hiljaisuus * Mia Hopeavaahtera: Candida Pro Causa Ense Candido * Erkki Kanerva: Käteni alkaa hiipua * Juha-Pekka Koskinen: Corvus corone * Juha-Pekka Koskinen: Unien talossa * Marja Nykänen: Astraaliripaska == Lähteet == == Aiheesta muualla == * Seppo Lehtinen: Sekalainen kokonaisuus. Turun sanomat 13.12.2001. * Pasi Karppanen: Astraaliripaska . Kosmoskynä 3/2002. Luokka:Suomalaiset fantasianovellikokoelmat Luokka:Suomalaiset kauhunovellikokoelmat Luokka:Vuoden 2001 kirjat
Umuahia

Umuahia on Abian osavaltion pääkaupunki Nigerian eteläosassa. Vuonna 2000 siellä oli noin 221 000 asukasta.Maailman suurimmat kaupungit 06 Tilastokeskus Suurin osa alueen asukkaista on igboja. Umuahia sijaitsee Port Harcourtista pohjoiseen Enugun kaupunkiin kulkevan rautatien varrella. Siellä myydään ja jalostetaan lähiseudun maataloustuotteita; kaupungissa on useita panimoita ja palmuöljytehdas. Biafran sodan aikana Umuahia oli Biafran pääkaupunkina syyskuusta 1967 huhtikuuhun 1969. == Lähteet == Luokka:Nigerian kaupungit
Isoniittu

thumb|Isoniituntietä Pitkäjärven Isoniitulla. Isoniittu (myös Isoniitty) on kulmakunta ja entinen koulupiiri Somerolla lähellä Ypäjän rajaa. ==Luonnonympäristö== Isoniitty on osa laajaa, Somerolta Loimaalle ulottuvaa savitasankoa, josta paikoin kohoaa kalliosydämisiä moreenimäkiä. Alueen halki kulkee katkonainen harjujakso, joka alkaa Pitkäjärven Kankaannummesta ja jatkuu Vilukselan Piilikankaalle. Ympäristön korkein kohta on harjujaksoon kuuluva Munitunmäki, joka kohoaa 124 metrin korkeuteen. Alueen eteläosassa virtaa vähäisessä notkossa Ruokjoki, joka laskee Paimionjoen sivujokeen Palojokeen. Alueen pohjoisosaan ulottuvat Loimijoen sivujoen Kuusjoen latvahaaroina olevat ojat. ==Historiaa== Alun perin Isoniitty oli Someron Pitkäjärvellä sijaitsevan Långsjön kartanon ulkotila, josta kartanon jouduttua toisen maailmansodan jälkeen maanluovutusvelvolliseksi muodostettiin suuri joukko viljelystiloja Muolaasta tulleelle siirtoväelle. Ruokjoen varressa Kalahovissa oli Pitkäjärven Långsjön kartanon omistajalla Waldemar Sagulinilla (1852–1915) 1900-luvun alkupuolella kalanviljelyslaitosAaltonen 1958: 493-500.. Isoniityn koulupiiri perustettiin vuonna 1946, koulu aloitti toimintansa vuokrahuoneissa vuonna 1946 ja sai oman koulutalon vuonna 1950.Aaltonen 1958: 627. Isoniityn sivutilan entisten alueiden ohella koulupiiriin tuli kuulumaan myös vanhempia lohkotiloja sekä Vilukselan kylästä että Pitkäjärveltä. Koulun toiminta lakkasi vuonna 1966. 1960-luvulle asti Isoniityllä oli myös kauppa. Yhdessä Kaurakedon kanssa Isoniitty oli Someron entisistä koulupiireistä ainoa toisen maailmansodan jälkeen perustettu. ==Nykyään== Nykyään Isoniitty on osa Someron Pitkäjärven kyläkeskuksen vaikutusaluetta. ==Lähteet== *Aaltonen, Esko: Ajanjakso vuodesta 1870 nykyaikaan. Teoksessa: ===Viitteet=== Luokka:Someron kulmakunnat
Stade Mustapha Ben Jannet

Stade Mustapha Ben Jannet () on monikäyttöinen jalkapallostadion, joka sijaitsee Monastirissa Tunisiassa. Stadioniin mahtuu 25 000 katsojaa ja se toimii US Monastirin kotistadionina. ==Historia== Stadion valmistui vuonna 1958, jolloin se kattasi 3 000 paikkaa. Muutaman sadan metrin päässä Monastririn keskustasta sijaitseva stadionia laajennettiin 1990-luvulla 10 000 paikkaan. Vuoteen 2004 mennessä stadion sai toisen laajennuksensa, kun Tunisia isännöi vuoden 2004 Afrikan-mestaruuskilpailuja. ==Lähteet== * Worldfootballtravel.com ==Aiheesta muualla== * Worldstadiums.com Luokka:Tunisian jalkapallostadionit
Dagobert III

Dagobert III (699–715) oli frankkien kuningas 711–715. Hän seurasi valtaistuimella isäänsä Kildebert III:ta. Dagobert oli kuitenkin vain nukkehallitsija, ja todellinen valta säilyi major domus Pipin Heristalilaisella, joka kuoli vuonna 714 . Pipinin kuoleman jälkeen valtakunnassa syttyi sisällissota, joka johtui Pipinin perillisten ja muiden frankkiylimysten valtataistelusta. Neustriassa major domukseksi valittiin Dagobertin tuella Ragenfrid, kun taas Austrasiassa valtaa piti Pipinin leski Plektrudis. Dagobert kuoli vuonna 715, ja frankkien kuninkaana häntä seurasi vuonna 718 Kilperik II, joka valittiin Neustrian kuninkaaksi 715. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:Vuonna 699 syntyneet Luokka:Vuonna 715 kuolleet
Rossiya Airlines

Aviakompanija Rossija () tai kansainvälisesti Rossiya Airlines on Venäjän liittovaltion lentoyhtiö. Rossija liikennöi reitti- ja tilauslentoja Moskovasta ja Pietarista sekä suorittaa toimeksiantoja Venäjän hallitukselle ja presidentille. Lentoyhtiön päätoimipaikat sijaitsevat Pietarissa Pulkovon lentoasemalla ja Moskovassa Vnukovon lentoasemalla. thumb|200px|Rossiya Airlinesin Boeing 747 == Historia == Lentoyhtiö Rossija perustettiin vuonna 1992 Pietarissa. Vuonna 2006 Venäjän hallitus sulautti moskovalaisen Rossiya Airlinesin ja pietarilaisen Pulkovo Aviation Enterprisen, ja säilytti Rossija- nimen. Sulautuminen alkoi joulukuussa 2004. Aviakompanija Rossija rekisteröitiin Pietarissa 9. lokakuuta 2006, lentoliikenne käynnistyi 29. lokakuuta ja marraskuussa sulautuminen oli viety loppuun. Yhtiöllä on haarakonttori Moskovassa sekä 54 toimistoa kotimaassaan ja ulkomailla. Aviakompanija Rossijan yhtiömuotona oli vuoteen 2011 saakka unitaarinen yritys. Tammikuussa 2011 yhtiöstä tuli kuitenkin julkisesti noteerattu osakeyhtiö. == Lähteet == *About Rossiya Airlines === Viitteet === ==Aiheesta muualla== *Yhtiön kotisivut Luokka:Venäläiset lentoyhtiöt Luokka:Kansalliset lentoyhtiöt Luokka:Venäläiset valtionyhtiöt
Ugep

Ugep eli Umor on kaupunki Nigerian eteläosassa Cross Riverin osavaltiossa. Vuonna 2000 siellä oli noin 192 000 asukasta.Maailman suurimmat kaupungit 06 Tilastokeskus Kaupunki tunnetaan sadonkorjuujuhlista, jotka järjestetään vuosittain elokuussa, kun jamssisato kypsyy.Leboku New Yam Festival == Lähteet == Luokka:Nigerian kaupungit
Magnum opus

Magnum opus (joskus myös Opus magnum, monikossa magna opera) on latinaa ja tarkoittaa ”suuri teos”. Se viittaa kirjailijan, taiteilijan tai säveltäjän merkittävimpään tai tunnetuimpaan teokseen. Esimerkiksi Don Quijote on Miguel de Cervantesin magnum opus ja Mona Lisa Leonardo da Vincin. Termiä käytetään myös joissakin henkisissä perinteissä, kuten kabbalassa ja alkemiassa erilaisissa merkityksissä viittaamassa lähinnä viisasten kiveen. Luokka:Latinankieliset fraasit
Rolf Danneberg

Rolf Danneberg (s. 1. maaliskuuta 1953 Hampuri, Länsi-Saksa) on entinen saksalainen kiekonheittäjä, olympiavoittaja Los Angelesissa 1984. Dannebergin kehitys huippuheittäjäksi oli hidas, hän rikkoi 60 metrin rajan vasta 25-vuotiaana ja voitti ensimmäisen Länsi-Saksan mestaruutensa 1980. Hän oli ammatiltaan opettaja, 198 cm pitkä ja painoi olympiavoittonsa aikoihin 110 kg. Hänen voittonsa oli melkoinen yllätys, sillä hän oli aiemmin osallistunut arvokilpailuihin vain EM-Ateenassa 1982, mutta karsiutunut finaalista. Ennen olympiavuotta hänen ennätyksensä oli vain 63,74, mutta hän oli keväällä 1984 heittänyt 67,40. Los Angelesin karsinnassa Danneberg heitti toiseksi parhaan tuloksen kahdeksan vuoden takaisen olympiavoittaja Mac Wilkinsin jälkeen. Finaalissa sijoitukset muuttuivat Wilkinsin jäädessä hopealle. Danneberg heitti neljännellään voittotuloksen 66,30 ja voitti ensimmäisenä saksalaisena kiekonheiton olympiakultaa. Neljä vuotta myöhemmin Soulissa Danneberg oli karsinnan paras (65,70), mutta finaalissa hän jäi kolmanneksi tuloksella 67,38. Muissa arvokisoissa Danneberg ei saavuttanut mitaleita. MM-kisoissa hän kilpaili vain Roomassa 1987 sijoittuen neljänneksi tuloksella 65,96, joka jäi pronssimitalista vain kuusi senttiä. EM-kisoissa hän oli parhaimmillaan kuudes Splitissä 1990, lisäksi hän oli yhdestoista Stuttgartissa 1986. Dannebergin henkilökohtaiseksi ennätykseksi jäi toukokuussa 1987 Berliinissä heitetty 67,60 m. ==Lähteet== Luokka:Saksalaiset kiekonheittäjät Luokka:Saksalaiset olympiavoittajat Luokka:Vuonna 1953 syntyneet Luokka:Elävät henkilöt
Suleja

Suleja on kaupunki Nigerin osavaltiossa Nigerian länsiosassa. Vuonna 1991 siellä oli noin 105 000 asukasta.Maailman suurimmat kaupungit 06 Tilastokeskus Suleja sijaitsee 40 kilometrin päässä liittovaltion hallinnollisesta pääkaupungista Abujasta. Sulejan perusti 1800-luvun alussa Zarian emiiri Mohammed Makau, joka pakeni Pohjois-Nigeriasta fulbejen hyökkäyksiä. Kaupunki tunnetaan hyvälaatuisesta keramiikastaan.Tour to Nigeria == Lähteet == Luokka:Nigerian kaupungit
Käyrän pituus

Käyrän pituus, s, funktiolle f saadaan integraalina \displaystyle s = \int_{a}^{b} \sqrt{1 + [f'(x)]^2}\, dx ==Määritelmä== Olkoon funktio f määritelty suljetulla välillä [a, b], jolloin voidaan muodostaa f:n rajoittuma tälle välille eli g:[a,b]\to\mathbb{R}, missä g(x)=f(x) kaikilla x\in[a,b]. Lisäksi vaaditaan, että funktiolla f on jatkuva derivaatta f'. Olkoon K funktion g kuvaaja. Määritellään piste Pi joksikin kuvaajan K pisteeksi (x_i, f(x_i)), x_0 < x_1 < \ldots < x_n ja x_0 = a, x_n = b. Tällöin kuvaajan K pituus on peräkkäisten pisteiden (P_i, P_{i+1}), jossa i\in[0,n-1], välisten etäisyyksien summan raja-arvo, kun välin jakoa tihennetään rajatta. \begin{align} \sum_{i = 1}^{n} |{P_{i-1}P_i}| & = \sum_{i = 1}^{n} \sqrt{(x_i - x_{i-1})^2 + [f(x_i) - f(x_{i-1})]^2} \\\ & = \sum_{i = 1}^{n} \sqrt{\left( 1 + \frac{[f(x_i) - f(x_{i-1})]^2}{\Delta x^2} \right) \Delta x^2}, \,\Delta x = (x_i - x_{i-1}) \\\ & = \sum_{i = 1}^{n} \sqrt{\left( 1 + \left( \frac{f(x_i) - f(x_{i-1})}{\Delta x} \right) ^2 \right) }\Delta x \\\ \end{align} Kun Δx -> 0, termi \frac{f(x_i) - f(x_{i-1})}{\Delta x} = f'(x) Saadaan integraali: L = \int_{a}^{b} \sqrt{1 + [f'(x)]^2}\,dx ==Käyrän pituus johdettuna differentiaalien avulla== \begin{align} (ds)^2 &{} = (dx)^2 + (dy)^2 \\\ L &{} = \int\ ds \\\ &{} = \int\ \sqrt{(dx)^2 + (dy)^2} \\\ &{} = \int\ \sqrt{(dx)^2 \left[ {1 + \left( {dy \over dx} \right) ^2} \right] } \\\ L &{} = \int_{}^{} \sqrt{ {1 + \left( {dy \over dx} \right) ^2}} dx \end{align} == Lähteet == Luokka: Integraalilaskenta
Jos

Jos on Plateaun osavaltion pääkaupunki Nigerian keskiosassa. Vuonna 2016 siellä oli noin 925 000 asukasta. Jos sijaitsee Josin ylängöllä noin 1 200 metriä merenpinnan yläpuolella. Brittien siirtomaavallan aikana se oli merkittävä tinakaivoskaupunki. Josin matkailunähtävyyksiä ovat vesiputoukset, ruusutarhat ja erikoinen basalttimuodostelma Riyom Rock.Tour to NigeriaAfrique Travel Josin kansallismuseossa on kokoelma keramiikkaa, josta osa on noin 2 500 vuotta vanhaa. Josin luonnonpuistossa on harvinaisia kääpiövirtahepoja, jotka myös lisääntyvät siellä.Nigeria Embassy Usa ==Levottomuudet== Syyskuussa 2001 kaupungissa puhkesi kristittyjen ja muslimien välisiä levottomuuksia, joissa yli tuhat ihmistä sai surmansa. Mellakoiden jälkeen kaupunki jakautui kummankin väestöryhmän hallitsemiin alueisiin. Marraskuussa 2008 satoja ihmisiä kuoli paikallisvaalien yhteydessä syntyneissä islaminuskoisten hausojen ja kristittyjen beromien välisissä levottomuuksissa. 17\. tammikuuta 2010 alkoi jälleen uusia levottomuuksia, joiden seurauksena muutamassa päivässä sai surmansa lähes 500 ihmistä. Levottomuudet jatkuivat saman vuoden maaliskuussa, jolloin niissä menehtyi eri arvioiden mukaan 120-500 ihmistä. == Lähteet == == Aiheesta muualla == Luokka:Nigerian kaupungit
Stade 15 Octobre

Stade 15 Octobre () on jalkapallostadion Bisertanissa, Tunisiassa. Stadion rakennettiin vuonna 1985 ja sinne mahtuu 20 000 katsojaa. Se toimii CA Bizertinin kotistadionina. Stadion on nimetty päiväyksen mukaan, jolloin Tunisian itsenäisyyden jälkeen viimeiset ulkomaalaiset sotilaat lähtivät maasta pois 15. lokakuuta 1963. ==Lähteet== ==Aiheesta muualla== * Worldfootballtravel.com * Worldstadiums.com Luokka:Tunisian jalkapallostadionit
Svetlahorsk

Svietlahorsk () on keskikokoinen kaupunki ja hallintopiiri Homelin alueella Valko-Venäjän eteläosissa. Vuonna 2009 kaupungissa asui 69 995 ihmistä. Hallintopiirin asukasluku oli samassa väestönlaskennassa 90 125, mikä sisälsi kaupungin lisäksi kaksi runsaan 2 000 asukkaan kaupunkityyppistä taajamaa (Parytšy ja Sasnovy Bor) ja ympäröivän maaseudun kylineen. == Historia == Piirin dokumentoitu historia ulottuu ainakin vuoteen 1560, jolloin alueen kuuluessa Liettuan suuriruhtinaskuntaan, siellä sijaitsi Šacilavičyn (myöhemmin Šacilkin) kylä (). Tästä syystä kaupungissa vietetään 450 vuotsijuhlia 2010. Vuonna 1924 kylästä tuli silloisen Babruiskin maakunnan erään piirin keskus. Vuoden 1956 päättyessä paikkakunta sai pikkukaupungin arvon. Piirin nimi muutettiin Svietlahorskiksi vuonna 1961. Varsinaisen kaupunkistatuksen Svietlahorsk sai vuonna 1963. == Liikenne == Svietlahorskiin on kauppamerenkulkuun sopiva vesiyhteys, sillä kaupunki sijaitsee Dneprin sivuhaaran Berezinan lounaisrannalla ja yläjuoksulle Babruiskiin liikutaan jokialuksilla. Kantatie P82 Babrujskista Retšytsaan kulkee kaupungin eteläpuolitse ja tähän Svietlahorskin itälaidalla liittyvä kantatie P149 johtaa pohjoisessa 45 kilometrin päässä sijaitsevaan Žlobiniin. Lisäksi kaupungin kautta kulkee Žlobinista etelään johtava rautatie. == Teollisuus == Svietlahorsk on teollisuuskaupunki, jossa tuotetaan mm. kemiallista kuitua, paperimassaa ja betonielementtejä. Suuri osa teollisuudesta on sijoittunut kaupungin kaakkoisosassa olevalle laajalle teollisuusalueelle. == Kuvia == Tiedosto: Belarus Svetlogorsk orthodox.jpg|Svietlahorskin ortodoksisinen katedraali. Tiedosto: Svetlahorsk_orthodox_church_BY.jpg|Toinen Svietlahorskin ortodoksisista kirkoista. Tiedosto: Svetlahorsk_chatolic_cathedral_BY.jpg|Svietlahorskin katolinen kirkko. Tiedosto: Svetlahorsk_Berezina_river_BY.jpg|Svietlahorsk sijaitsee Dniepr-joen sivuhaaran Berezinan äärellä. == Lähteet == == Aiheesta lisää == * Lyhyt kuvaus kaupungista (BYcity.org) * Svietlahorskin piirin ja kaupungin viralliset sivut (svetlogorsk.by) * Kuvausta kaupungista (garady.org) * Kantakaupungin kartta (BYcity.org) * WikiMapia karttalinkki, kohteiden selitys pääosin tai * Neuvostoliiton aikaista 1:200 000 topografikarttaa alueesta * Valko-Venäjän juna-aikatauluja * Valokuvia Svietlahorskista , , ja (radzima.org) * Kaupunkia Berezinan rannalla Luokka:Homelin alueen kaupungit
Gamezer.com

Gamezer.com on vapaa-ajan verkkosivusto. Sivuston ideana on pelata ihmisvastustajaa vastaan joko biljardia tai shakkia. Näistä suositumpi on biljardi, jota on pelaamassa vuorokauden ympäri tuhansia pelaajia. Sivustolle on rekisteröitynyt 2 707 539 käyttäjää , joista suurin osa on kotoisin Lähi- idästä. == Lähteet == Luokka:Urheilu- ja vapaa-aikasivustot
Shari Shattuck

Shari Shattuck (s. 18. marraskuuta 1960 Atlanta, Georgia, Yhdysvallat) on yhdysvaltalainen näyttelijä ja kirjailija. Shattuck on näytellyt muun muassa televisiosarjassa Tunteita ja tuoksuja (1996–1999) ja elokuvassa Vaarallisella alueella (1994).Shari Shattuck Biography Shari Shattuck. Viitattu 1.11.2008. Vuonna 1980 hän esiintyi miestenlehti Playboyn kansityttönä.Playboy Magazine Back Issues Backin.thedays.com. Viitattu 1.11.2008. 2000-luvulla Shattuck on keskittynyt kirjalliseen tuotantoonsa. Hänen ensimmäinen romaaninsa Loaded ilmestyi vuonna 2003. Hän on kirjoittanut myös näytelmiä. Shattuck oli vuosina 1990–2002 naimisissa näyttelijä Ronn Mossin kanssa, ja heillä on kaksi tytärtä (s. 1994 ja 1998). Hän on näyttelijä Shawna Shattuckin pikkusisko. == Romaanit == * Loaded (2003) * Lethal (2005) * The Man She Thought She Knew (2006) * Eye of the Beholder (2007) * Speak of the Devil (2008) == Lähteet == Luokka:Yhdysvaltalaiset kirjailijat Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Toimi Tulikoura

Toimi Tulikoura (vuoteen 1906 Brandstaka) (19. helmikuuta 1905 Vehkalahti – 30. heinäkuuta 1983 Kuopio) oli suomalainen lakimies ja urheilujohtaja. Toimi Tulikoura suoritti ylemmän oikeustutkinnon vuonna 1931 ja sai varatuomarin arvon 1934. Hän teki pitkän uran Suomen oikeuslaitoksen palveluksessa. Hänen ensimmäiset toimensa olivat Salmin kihlakunnan henkikirjoittajana 1933–1935 ja Pirkkalan kihlakunnan henkikirjoittajana 1934–1944. Sen jälkeen hän siirtyi Kuopioon, jossa hän toimi Kuopion lääninhallituksen nuorempana lääninsihteerinä 1944–1947, Itä-Suomen hovioikeuden notaarina 1947–1949, viskaalina 1949–1951, kanneviskaalina 1951–1952, asessorina 1952–1957 ja hovioikeudenneuvoksena 1957–1970. Tulikouran urheilujohtajaura alkoi 1940-luvun lopulla ensin Pohjois-Savon piirissä. Suomen Urheiluliiton hallituksessa hän toimi 1949–1964, varapuheenjohtajana 1955–1963 ja puheenjohtajana 1964, liittovaltuuston puheenjohtajana 1965–1968. Kansainvälisen Yleisurheiluliiton IAAF:n hallituksen jäsenenä Tulikoura toimi 1964–1968 ja Suomen Olympiakomitean hallituksen varapuheenjohtajana 1964–1965. Tulikoura oli 1950-luvulla ja 1960-luvun alussa usein Suomen edustusjoukkueiden johtajana. Hän toimi Suomen olympiajoukkueen yleisurheilun lajijohtajana Rooman kisoissa 1960 ja olympiajoukkueen ylijohtajana Tokiossa 1964, yleisurheilun EM-kisajoukkueen johtajana Bernissä 1954 ja Tukholmassa 1958. Tulikoura oli nuoruudessaan aktiiviyleisurheilija päälajeinaan pituushyppy, korkeushyppy ja kolmiloikka. Hänen ensimmäiset seuransa olivat Vehkalahden Veikot ja Haminan Tarmo. Siirryttyään opiskelemaan Helsingin yliopistoon hän edusti Helsingin Kisa-Veikkoja, jolloin hän saavutti SM-kultaa kolmiloikassa 1929 ja oli edellisenä vuonna olympiaedustaja Amsterdamin kisoissa sijoittuen viidenneksi ennätystuloksellaan 14,70. Toimi Tulikouran poika on urheilulääkärinä tunnettu Ilkka Tulikoura. Hänen isänsä oli kansanedustaja Juho Tulikoura, jonka punaiset teloittivat Kouvolassa 1918. Tulikoura palveli jatkosodassa I. pataljoonassa Jalkaväkirykmentti 23:ssa kapteenina 1941 ja 1942 majurina. == Lähteet == * Siukonen, Markku: Suuri olympiateos 12. S. 341–342. Jyväskylä: Graface, 2001. ISBN 951-98673-1-7. * Martiskainen, Seppo et.al (toimi.): Suomi voittoon – kansa liikkumaan, Suomen yleisurheilun 100 vuotta, s. 53. Yleisurheilun tukisäätiö 2006. ISBN 951-98952-2-1 ==Aiheesta muualla== * Luokka:Suomalaiset juristit Luokka:Suomalaiset yleisurheiluvaikuttajat Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset korkeushyppääjät Luokka:Vuonna 1905 syntyneet Luokka:Vuonna 1983 kuolleet
Sapele

Sapele on kaupunki Deltan osavaltiossa Nigerian eteläosassa. Vuonna 2000 siellä oli noin 130 000 asukasta.Maailman suurimmat kaupungit 06 Tilastokeskus Sapele sijaitsee Benin-joen varressa lähellä paikkaa, jossa sivujoet Ethiope ja Jamieson yhtyvät joen pääuomaan. Kaupunki on nykyisin Nigerian merkittävimpiä jokisatamia, jossa käsitellään ja rahdataan sahatavaraa, kumia ja palmuöljyä. == Lähteet == == Aiheesta muualla == *Origins of Sapele Township Journal of the Historical Society of Nigeria Luokka:Nigerian kaupungit
Finn Salomonsen

Finn Salomonsen (31. tammikuuta 1909 Kööpenhamina – 23. huhtikuuta 1983) oli tanskalainen lintutieteilijä, joka tutki etenkin Grönlannin linnustoa. Salomonsen kiinnostui Grönlannista ja sen linnustosta tehtyään 16-vuotiaana Lehn Schiolerin kanssa retken Upernavikin alueelle. Salomonsen suoritti tutkinnon eläintieteessä vuonna 1932 ja väitteli tohtoriksi 1939. Hän toimi Kööpenhaminan yliopiston eläintieteen museon assistenttina, vuodesta 1952 kuraattorina ja vuodesta 1958 vuoteen 1978 ylikuraattorina. Hänen tutkimuksensa suuntautuivat etupäässä lintujen muuton ja sulkasadon tutkimiseen. Salomonsen toimitti Tanskan lintutieteellisen yhdistyksen lehteä Dansk Ornithologisk Forenings Tidsskrift vuosina 1942–1961. Hän osallistui 19 kirjan julkaisemiseen. Hän toimi Tanskan lintutieteellisen yhdistyksen puheenjohtajana 1959–1971. Salomonsen teki tutkimusretken Filippiineille 1951–1952 ja Bismarckinsaarille 1962. Hän kuvaili ja nimesi muutamia tieteelle uusia lintulajeja ja alalajeja, muun muassa latvusmesitin (Neodrepanis hypoxantha).ITIS Finn Salomonsen avioitui vuonna 1955 Ruth Birgit Nielsenin kanssa. == Teoksia == * The Birds of Greenland (2 osaa). 1950–1951. * The Arctic Year, yhdessä Peter Freuchenin kanssa. 1958. == Lähteet == * Wiley InterScience * Lyhyt elämäkerta === Viitteet === Luokka:Tanskalaiset ornitologit Luokka:Vuonna 1909 syntyneet Luokka:Vuonna 1983 kuolleet
Shawna Shattuck

Shawna Shattuck (syntynyt 1950-luvulla, Yhdysvalloissa) on yhdysvaltalaisen näyttelijän Shari Shattuckin vanhempi sisar. Hän on esiintynyt sivurooleissa sarjassa Teho-osasto (1995) ja kahdessa elokuvassa vuonna 2001. == Aiheesta muualla == * Luokka:Yhdysvaltalaiset näyttelijät Luokka:1950-luvulla syntyneet Luokka:Elävät henkilöt
Rovaniemen Palloseuran kausi 2008

Rovaniemen Palloseuran kausi 2008 oli RoPS:n 23:s kausi pääsarjatasolla Veikkausliigassa. RoPS sijoittui lopulta kymmenenneksi Veikkausliigassa, vaikka alkukaudesta vaikutti että joukkue sijoittuisi vieläkin paremmin. RoPS joutui lähtemään kauteen uudella valmentajalla Tom Saintfietillä, koska syksyllä 2007 RoPS:n Veikkausliigaan nostanut valmentaja Kari Virtanen ei halunnut jatkaa päävalmentajana. Saintfiet saapui Hollannin FC Emmenistä RoPS:aan. Saintfiet ei kuitenkaan ollut oikea mies valmennustehtäviin, sillä RoPS antoi Saintfietille potkut ennen kauden alkua. Tilalle palkattiin virolainen Valeri Bondarenko. RoPS osallistui kauden aikana myös Suomen Cupiin, jossa joukkue selvisi 6.kierrokselle, jossa lopulta Warkaus JK pudotti RoPS:n jatkosta. ==Ottelut== Pvm Kotijoukkue Vierasjoukkue Tulos RoPS:n maalintekijät Kilpailu 15.2. FC Honka RoPS 4 - 1 Aleksandr Kulik Liigacup 23.2. RoPS TP-47 1 - 1 Titi Essomba Harjoitusottelu 26.2. RoPS HJK 0 - 0 Liigacup 1.3. RoPS KuPS 0 - 1 Liigacup 12.3. RoPS TPS 0 - 1 Liigacup 14.3. TamU RoPS 4 - 1 Chanda Mwaba Liigacup 16.3. MyPa RoPS 0 - 0 Liigacup 29.3. AC Oulu RoPS 1 - 2 Chileshe Chibwe, Chibwe Harjoitusottelu 6.4. RoPS PS Kemi 3 - 0 Juuso Majava, Kulik, Nchimunya Mweetwa Harjoitusottelu 13.4. Bodens BK RoPS 2 - 0 Harjoitusottelu 16.4. RoPS FC Santa Claus 1 - 0 Mweetwa Harjoitusottelu 19.4. RoPS FC OPA 6 - 0 Philip Edeipo, Chibwe, Stephen Kunda, Mika Nurmela, Daniel Bauer, Juuso Majava Harjoitusottelu 27.4. FC Inter RoPS 3 - 1 Chibwe Veikkausliiga 4.5. RoPS TamU 2 - 1 Mweetwa, Mweetwa Veikkausliiga 8.5. FC Honka RoPS 0 - 0 Veikkausliiga 11.5. RoPS MyPa 1 - 1 Zeddy Saileti Veikkausliiga 15.5. FF Jaro RoPS 1 - 1 Saileti Veikkausliiga 18.5. RoPS IFK Mariehamn 3 - 1 Antti Peura, Mweetwa, Mwaba Veikkausliiga 22.5. RoPS TPS 1 - 0 Essomba Veikkausliiga 26.5. FC Haka RoPS 3 - 1 Juha Majava Veikkausliiga 27.5. IK Myran RoPS 1 - 6 Peura, Saileti, Chibwe, Essomba, Nurmela, Nurmela Suomen Cup 6.6. SJK RoPS 0 - 5 Juha Majava, Juuso Majava, Mika-Matti Maisonvaara, Mwaba, Edeipo Suomen Cup 19.6. RoPS Warkaus JK 0 - 1 Suomen Cup 26.6. RoPS FC Lahti 2 - 2 Kulik, Essomba Veikkausliiga 29.6. HJK RoPS 3 - 2 Kulik, Juha Majava Veikkausliiga 6.7. RoPS FC KooTeePee 3 - 0 Edeipo, Saileti, Chibwe Veikkausliiga 13.7. VPS RoPS 1 - 0 Veikkausliiga 21.7. RoPS KuPS 4 - 0 Chibwe, Chibwe, Nurmela, Juha Majava Veikkausliiga 27.7. RoPS FC Inter 0 - 0 Veikkausliiga 2.8. TamU RoPS 5 - 0 Veikkausliiga 10.8. RoPS FC Honka 0 - 2 Veikkausliiga 17.8. MyPa RoPS 1 - 0 Veikkausliiga 24.8. RoPS FF Jaro 1 - 3 Kulik Veikkausliiga 31.8. IFK Mariehamn RoPS 2 - 1 Essomba Veikkausliiga 14.9. TPS RoPS 2 - 2 Chibwe, Edeipo Veikkausliiga 21.9. RoPS FC Haka 1 - 2 Kulik Veikkausliiga 25.9. FC Lahti RoPS 3 - 0 Veikkausliiga 28.9. RoPS HJK 2 - 0 Saileti, Essomba Veikkausliiga 6.10. FC KooTeePee RoPS 0 - 2 Essomba, Juuso Majava Veikkausliiga 19.10. RoPS VPS 0 - 1 Veikkausliiga 26.10. KuPS RoPS 0 - 1 Saileti Veikkausliiga Luokka:RoPS
Kokonaistuotanto

Kokonaistuotanto on kansantaloudessa tietyssä ajanjaksossa, yleensä vuodessa, tuotettujen lopputuotteiden arvo. Kokonaistuotannon mittarina käytetään bruttokansantuotetta (BKT). Esimerkiksi Suomen BKT oli vuonna 2007 noin 165 miljardia €. Luokka:Taloustiede
Kadettitoverikunta

Kadettitoverikunta ry on kadettien opiskelijajärjestö, jonka tarkoituksena on vaalia Kadettikoulun ja kadettien perinteitä sekä kehittää yhteistoimintaa muiden opiskelijajärjestöjen kanssa. Kadettitoverikunnan toiminta on esillä kadettien jokapäiväisessä elämässä Maanpuolustuskorkeakoulun kampuksella. Se vastaa mm. erilaisten tapahtumien järjestämisestä, Kalpa-lehden tuotannosta, Kadettikellarin toiminnasta sekä yhteistoiminnasta muiden korkeakoulujen ja yhteistyökumppaneiden kanssa. Vuonna 1925 perustettiin kadettien keskuudessa toverikunta, jonka toiminta jatkui myöhemmin Kadettioppilaskuntana. Vuonna 2006 suoritettiin organisaatiomuutos, jolloin perustettiin rekisteröitynyt yhdistys jatkamaan Kadettioppilaskunnan toimintaa. Ylioppilaskuntatehtävät eriytettiin Maanpuolustuskorkeakoulun oppilaskunnaksi. == Aiheesta muualla == * Kadettitoverikunta.fi * Maanpuolustuskorkeakoulu Luokka:Suomalaiset ainejärjestöt ja killat Luokka:Maanpuolustuskorkeakoulu
Tietokoneen vangit

Tietokoneen vangit (Devil on My Back) on Monica Hughesin kirjoittama nuorten tieteiskirja. Alkuperäisteos ilmestyi 1984 ja suomennos 1986. Kirjan on suomentanut Saima-Liisa Laatunen. Luokka:Nuortenkirjat Luokka:Vuoden 1984 kirjat
Yhteisyritys

Yhteisyritys on yritys, jonka esimerkiksi emoyritys omistaa tasaosuuksin (esimerkiksi puoliksi) yhdessä jonkin yrityskonserniin kuulumattoman toisen yrityksen tai muun tahon kanssa. Myös omistajien äänivalta jakautuu vastaavasti tasan kahden tai useamman omistajatahon kesken. Omistajat tavallisesti ohjaavat yrityksen päätöksentekoa niin, ettei millään taholla ole yksin määräämisvaltaa yhteisyrityksessä. ==Lähteet== Luokka:Yritystoiminta
Seppo Kujala

Seppo Antero Kujala (s. 24. syyskuuta 1980) on suomalainen kuulantyöntäjä, joka edusti urallaan Lapin Veikkoja ja Kajaanin Kipinää. Kujala on saavuttanut Kalevan kisoissa hopeaa 2008 ja 2009 sekä pronssia 2010. Lisäksi hän oli kolmas sisäratojen SM-kilpailuissa 2007. Nuorten Pohjoismaiden mestaruuskilpailuissa hän sai hopeaa 2000. Hän edusti Suomea aikuisten maaottelussa ensimmäisen kerran 2008. Kujalan ennätys 19,35 metriä on työnnetty Rovaniemellä 2008. == Lähteet == * Luokka:Suomalaiset kuulantyöntäjät Luokka:Vuonna 1980 syntyneet Luokka:Elävät henkilöt
Jalkapallon Suomen Cup 2008

Suomen Cup 2008 oli kaikkiaan 54. jalkapallon Suomen Cupin järjestämisvuosi. Kilpailuun osallistui 361 joukkuetta. Loppuottelu pelattiin 1. marraskuutahttp://www.palloliitto.fi/viestinta/?num=131781. Turnauksen voitti HJK kukistettuaan finaalissa FC Hongan. HJK:lle Suomen Cupin voitto oli kaikkiaan kymmenes. FC Honka hävisi toisena vuotena peräkkäin finaalin (Tampere United voittaja kaudella 2007). == Finaali == === Kokoonpanot === HJK *Wallén *Hauhia *Raitala *Sauso *Aho *Taulo *Medo *Zeneli (Pelvas 90' (Kansikas 120')) *Bah *Roiha *Parikka (Oravainen 82') FC Honka *Peltonen *Koskinen *Turunen (Koskela 117') *Heilala (Puustinen 86') *Jalasto *Perovuo *Vasara *Hakanpää (c) *Vuorinen (Bäckman 67') *Weckström *Lepola ==Lähteet== ==Aiheesta muualla== *Suomencup.net: Suomen Cup 2008 Luokka:Suomen Cup Luokka:Jalkapallosarjojen kausi 2007–2008/2008
Retšytsa

Retšytsa (, IPA ['rɛtʂɨtsa]) eli Retšitsa (; ) on keskikokoinen kaupunki ja hallintopiiri Homelin alueella Valko-Venäjän eteläosissa. Homel sijaitsee 50 kilometriä Retšytsan itäpuolella. Vuoden 2009 väestönlaskennassa kaupungin asukasluku oli 64 731 ihmistä. Kaupungin nimeä kantavan hallintopiirin asukasluku oli 104 781, mihin sisältyivät Retšytsan kaupunki, Vasilevitšyn pikkukaupunki (3 923 as.) ja Zaretštšan kaupunkityyppinen taajama (2 447 as.) sekä ympäröivä maaseutu kylineen. Dnepr-joen länsipenkereellä sijaitseva Retšytsa mainitaan asiakirjoissa jo 1213 ja 1200-luvun loppupuolella paikalla oli linnoitettua asutusta. Jo Novgorodin aikakirjoissa (1016-1471) paikkaa kutsuttiin kaupungiksi. Vuonna 1511 kaupungille määriteltiin Magdeburgin lain nojalla kaupungeille tyypillinen kaupankäyntioikeus. Vesiyhteys on ollut kautta historian tärkeä tälle Dneprin rantakaupungille. Nykyisin kaupunkia yhdistää myös Valko-Venäjän eteläosat toisiinsa kytkevä Brest-Kobryn-Pinsk- Homel-rautatie. Samansuuntainen M10-valtatie kulkee muutaman kilometrin päässä Retšytsan eteläpuolitse ja yhdistää kaupungin Homelin alueen suurimpiin kaupunkeihin (Homel ja Mazyr). Luoteeseen vievä kantatie P82 tuo yhteyden Svetlahorskin, Babruiskin ja edelleen Minskin suuntaan. Retšytsa on teollisuuskaupunki, jossa sijaitsee mm. telakka, tekstiilitehdas, panimo. == Lähteet == == Aiheesta muualla == *Retšytsan piirin ja kaupungin viralliset sivut *Lyhyt kuvaus kaupungista (BYcity.org) *Kaupunkikartta (BYcity.org) *Rechitsa - Short description (belarustourism.by) *WikiMapia karttalinkki, kohteiden selitykset pääosin *Valokuvia Retšytsasta (Radzima.org) *Tiivis kuvaus Retšytsasta Luokka:Homelin alueen kaupungit
Theodore von Kármán

Theodore von Kármán (; 11. toukokuuta 1881 Budapest, Itävalta-Unkari – 7. toukokuuta 1963 Aachen, Länsi-Saksa) oli unkarilais-amerikkalainen tieteilijä, joka tutki aerodynamiikkaa ja lentotekniikkaa. Hän perusti Jet Propulsion Laboratoryn Pasadenaan Kaliforniaan, ja hänen nimensä liitetään pyörteisiin. Kármán valmistui insinööriksi Budapestin teknillisestä korkeakoulusta 1902, ja sen jälkeen hän hakeutui Göttingenin yliopistoon Saksaan voidakseen suorittaa tohtorintutkinnon Ludwig Prandtlin ohjauksessa 1908. Von Kármánin elinikäinen kiinnostus lentokoneisiin heräsi 1908, kun hän Ranskassa käydessään näki Henri Farmanin pitävän lentokoneellaan Pariisin ulkopuolella lentonäytöksiä. Kun hän oli palannut Göttingenin yliopistoon opettamaan, häneen ottivat yhteyttä von Zeppelinin ilmalaivan parissa työskentelevät henkilöt. Von Kármán sai tehtäväksi yrittää vähentää ilmalaivan ilmanvastusta. Hänen havaintojaan virtaviivojen merkityksestä pidettiin uraauurtavina. Kármán valittiin 1913 Aachenin teknillisen korkeakoulu aerodynamiikan osaston johtajaksi, ja hän rakensi suuren tutkimuslaboratorion ja sinne tuulitunnelin. Siellä hän laski Junkersin ensimmäisen yksitasoisen lentokoneen siipiprofiilit. Antisemitismin nousu sai hänet muuttamaan vuonna 1930 Yhdysvaltoihin. ==Katso myös== *Kármánin raja *Kármánin pyörrerata ==Palkinnot ja tunnustukset== *United States National Medal of Science ==Aiheesta muualla== Luokka:Unkarilaiset tieteilijät Luokka:Unkarilaiset lentokonesuunnittelijat Luokka:Ganz Luokka:Vuonna 1881 syntyneet Luokka:Vuonna 1963 kuolleet
Onnellinen mies (elokuva)

Onnellinen mies on Hannu Kahakorven ohjaama televisioelokuva vuodelta 1979. Elokuva perustuu Arto Paasilinnan samannimiseen romaaniin. ==Rooleissa== ==Vastaanotto== Helsingin Sanomien Jukka Kajava ei pitänyt lainkaan Onnellisesta miehestä verrattuna sen pohjana olevaan romaaniin. Hänestä se oli komediaksi huonosti rytmitetty, sen henkilöhahmot oli jätetty kärjistämättä ja roolitus oli epätasainen, jopa amatöörimäinen. Hyvin suoriutuivat Kajavan mielestä vain Lohtander, Sirén ja Mäkelä. == Lähteet == == Aiheesta muualla == * Yle Areena: Onnellinen mies Luokka:Suomalaiset romaaneihin perustuvat elokuvat Luokka:Vuoden 1979 suomalaiset elokuvat Luokka:Suomalaiset televisioelokuvat
Onnellinen mies (täsmennyssivu)

Onnellinen mies voi tarkoittaa seuraavia asioita: * Onnellinen mies, Arto Paasilinnan romaani vuodelta 1976 * Onnellinen mies, Hannu Kahakorven ohjaama elokuva vuodelta 1979 * Onnellinen mies, Juice Leskisen kokoelma-albumi vuodelta 1997 * Onnellinen mies, Vesterinen Yhtyeineen -yhtyeen albumi vuodelta 2015.
Dublinin taistelu

Dublinin taistelu oli Irlannin sisällissodan aloittanut taistelu, joka käytiin 28. kesäkuuta – 5. heinäkuuta 1922. Taistelut alkoivat, kun Irlannin vapaavaltion väliaikaishallituksen joukot hyökkäsivät Dublinin oikeustalolle, jota Irlannin tasavaltalaisarmeija (IRA) piti hallussaan. Taistelut päättyivät tasavaltalaisten tappioon. == Hyökkäys oikeustalolle == 14\. huhtikuuta 1922 noin 200 Irlannin tasavaltalaisarmeijan militanttia miehitti Dublinin oikeustalon Rory O'Connorin johdolla. He halusivat aseellisen yhteenoton Yhdistyneen kuningaskunnan kanssa ja toivoivat tätä kautta Ison-Britannian ja Irlannin sopimuksen kaatuvan ja yhdistävän kahteen ryhmittymään jakautuneen IRA:n taisteluun yhteistä vihollista vastaan. Osa irlantilaisista piti hyökkäystä kuitenkin kapinana, joka irlantilaisten tulisi hoitaa brittien sijasta. Yhdistynyt kuningaskunta painosti Irlannin vapaavaltion väliaikaishallintoa puuttumaan kapinaan. Winston Churchill lupasi väliaikaishallinnon vastaperustetun armeijan komentajalle Michael Collinsille tykistöä ja kaksi kenttätykkiä sijoitettiin Parliament Steetille ja Winetavern Streetille. 28. kesäkuuta tykit avasivat tulen. Ensimmäisen päivän tykistötulen jälkeen britit päättivät antaa väliaikaishallinnolle lisää aseistusta. Britit tarjosivat Collinsille haupitseja ja tarjoutuivat myös pommittamaan oikeustaloa lentokoneilla. Collins pelkäsi aseiden aiheuttavan siviiliuhreja eikä ottanut vastaan kuin kaksi kenttätykkiä. 29. kesäkuuta joukot tekivät rynnäkön oikeustalolle. Lopulta oikeustaloa hallussaan pitäneet joukot antautuivat väliaikaishallinnon joukoille. Taistelut kuitenkin jatkuivat heinäkuun viidenteen päivään saakka eri puolilla Dublinia. Luokka:Irlannin taistelut Luokka:Dublinin historia Luokka:1922
Jonne Hattunen

Jonne Hattunen (s. 15. heinäkuuta 1985 Kajaani) on suomalainen jääkiekkopuolustaja, joka pelaa Mestis-joukkue Kajaanin Hokissa. Hattusen vahvuudet ovat koko ja kiekollinen peli ja heikkous oman pään pelaaminen.Jatkoaika.com ==Ura== Hattunen on Kajaanin Hokin kasvatti.EliteProspects Hän pelasi joukkueessa ensimmäiset miesten pelinsä jo 16-vuotiaana Suomi-sarjassa kaudella 2001–2002. Hattunen voitti sarjan mestaruuden ja oli nostamassa Hokkia Mestikseen kaudeksi 2002–2003, jolloin hän pelasi sarjatasoa ylempänä seitsemän runkosarja- ja yhden playoff-ottelun. Hattunen pelasi kauden aikana myös kaksi ottelua lainalle Porin Ässien A-nuorissa. Kauden 2003–2004 Hattunen pelasi Pelicansin A-nuorissa. Hän pelasi kauden aikana joukkueessa myös yhden SM-liigaottelun. Kaudeksi 2004–2005 Hattunen siirtyi Rauman Lukkoon. Hän pelasi siellä kaksi kautta kokonaan A-nuorissa. Kaudella 2006–2007 Hattunen kuului Lukon SM-liigarinkiin. Hän aloitti kautensa lainalla Mestis-joukkue Forssan Palloseurassa, josta Hattunen palasi marraskuussa 2006 joulutaukoon asti kestävällä lainasopimuksella Kajaanin Hokkiin. Hattunen jatkoi joukkueessa lopulta koko loppukauden ja voitti Mestiksen mestaruuden keväällä 2007. Hattunen jatkoi uudella sopimuksella Hokissa kaudella 2007–2008, joka päättyi Mestis-hopeaan. Hän jatkoi sopimustaan myös kaudelle 2008–2009, jolloin Hattunen teki Mestiksen yhden kauden piste-ennätyksensä tehoilla 7+9=16. Hän voitti kauden päätteeksi Mestis-pronssia. Hattunen jatkoi Hokissa jälleen kaudella 2009–2010, joka päättyi kuitenkin olkapäävammaan 30 pelatun ottelun jälkeen. Hän kävi keväällä 2010 leikkauksessa ja palasi Hokkiin kuntouduttuaan loppukauden 2010–2011 kattavalla sopimuksella joulukuussa 2010. Huhtikuussa 2011 Hattunen solmi taas vuoden mittaisen jatkosopimuksen joukkueen kanssa. ==Muuta== Hattusen pikkuveli Jarkko pelaa laitahyökkääjänä SM-liigaa TPS:ssä. Myös hänen nuorempi pikkuveljensä Jesse on pelannut jääkiekkoa. ==Tilastot== 2001–2002 Hokki Suomi-sarja 29 2 5 7 12 4 0 2 2 0 2002–2003 Ässät A-SM 2 0 0 0 0 – – – – – Hokki Mestis 7 0 0 0 0 1 0 0 0 0 2003–2004 Pelicans A-SM 30 0 1 1 32 – – – – – Pelicans SM-liiga 1 0 0 0 0 – – – – – 2004–2005 Lukko A-SM 36 1 6 7 26 – – – – – 2005–2006 Lukko A-SM 33 3 5 8 46 8 0 2 2 35 2006–2007 FPS Mestis 14 2 6 8 20 – – – – – Hokki Mestis 13 0 3 3 6 – – – – – 2007–2008 Hokki Mestis 39 3 10 13 54 12 1 3 4 6 2008–2009 Hokki Mestis 32 7 9 16 22 10 1 1 2 10 2009–2010 Hokki Mestis 30 2 9 11 32 – – – – – 2010–2011 Hokki Mestis 14 3 1 4 8 – – – – – 2011–2012 Hokki Mestis 30 0 7 7 14 6 0 1 1 4 1 kausi yhteensä SM-liiga 1 0 0 0 0 – – – – – 7 kautta yhteensä Mestis 179 17 45 62 156 35 2 6 8 24 ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Stance punks

Stance punks on japanilainen punk-yhtye. Yhtye aloitti uransa vuonna 1999. ;Jäsenet * Tsuru (laulu) * Kinya (kitara) * Tetsushi (basso) * Kenichi (rummut) Yhtye tuli tunnetuksi Battle Royale 2 -elokuvan lopetuskappaleellaan "Mayonaka Shounen Totsugekidan". == Aiheesta muualla == *Kotisivut Luokka:Punkyhtyeet Luokka:Japanilaiset yhtyeet
Vastuslämpötila-anturi

Vastuslämpötila-anturi on lämpötilan mittaamiseen tarkoitettu mittauspää, jolla kosketetaan mitattavaa ainetta ja jonka resistanssi vaihtelee lämpötilan mukaan. == PT100- ja PT1000-lämpötila-anturit == Platinasta valmistetut standardimalliset PT100- ja PT1000-anturit ovat hyvin yleisiä vastuslämpötila- antureita. PT100- ja PT1000-antureita on eri tarkkuusluokkia, mutta tyypillinen tarkkuus on -50..+100 °C:n lämpötiloissa 0,5 °C:n luokkaa. PT100- ja PT1000-antureiden mitta-alue on noin -200..+600 °C. PT100-anturin nimellisvastus 0 °C on 100 ohmia ja vastuksen muutos 0,385 Ω/°C. PT1000-anturin nimellisvastus on vastaavasti 0 °C:n lämpötilassa 1 000 ohmia ja vastuksen muutos 3,85 Ω/°C. Molemmissa vastuksen arvo kasvaa lämpötilan noustessa.Lämpötilan mittaus, Produal PT100 anturin resistanssi eri lämpötiloissa Lämpötila °C Resistanssi Ω -50 80,31 0 100,00 50 119,40 100 138,50 150 157,31 200 175,84 == NTC-lämpötila-anturit == NTC-antureilla päästään tyypillisesti 1..2 °C:n tarkkuuksiin -50..+100 °C:n lämpötiloissa. NTC-antureiden mitta-alue on noin -50..+150 °C, ja niiden vastuksen lämpötilariippuvuus on voimakkaan epälineaarinen. == Katso myös == * NTC- termistori ja PTC-termistori * Termopari * Lämpömittari ==Lähteet== Luokka:Anturit Luokka:Lämpötila Luokka:Seulonnan keskeiset artikkelit
Ian Watkins

Ian David Karslake Watkins ( s. 30. heinäkuuta 1977 Pontypridd, Wales) on walesilainen entinen muusikko, joka oli vaihtoehtorockia soittaneen Lostprophets-yhtyeen perustaja ja laulaja. Joulukuussa 2008 Watkinsia vastaan nostettiin syytteet lapsi- ja eläinpornon hallussapidosta sekä lapsen raiskauksen suunnittelusta. Syytteiden ja oikeuskäsittelyn vuoksi Lostprophets lopetti toimintansa. Marraskuussa 2013 Watkins myönsi syytteet ja joulukuussa hänet tuomittiin 35 vuoden vankeusrangaistukseen. Watkinsista oli tehty poliisille jo neljä vuotta ennen kiinnijäämistään ilmoituksia pedofilian harjoittamisesta, mutta poliisi ei noteerannut ilmoituksia. Watkins hyväksikäytti lapsia yhdessä näiden äitien kanssa. Watkins oli lähettänyt yhdelle naiselle tekstiviestin "Jos sinä kuulut minulle, niin vauvasikin kuuluu."http://www.bbc.com/news/uk-wales-25108439 Watkins kommentoi tuomion saatuaan, että hänen seksuaalirikoksensa olivat mega lolz.http://www.theguardian.com/uk-news/2013/dec/18/ian-watkins-transcript Elokuussa 2023 kolme vankia pahoinpiteli Watkinsia Wakefieldin vankilassa kuuden tunnin ajan muun muuassa puukottamalla tätä kaulaan, ennen kuin vartijat tulivat väliin. Watkins sai ensihoitoa ambulanssissa, mutta asiantuntijoiden mukaan on ihme, jos hän säilyy elossa.https://news.sky.com/story/ian-watkins-disgraced-lostprophets-frontman- and-convicted-paedophile-stabbed-in-prison-12934607 == Lähteet == Luokka:Rocklaulajat Luokka:Seksuaalirikoksista tuomitut henkilöt Luokka:Walesilaiset laulaja-lauluntekijät Luokka:Walesilaiset laulajat Luokka:Vuonna 1977 syntyneet Luokka:Elävät henkilöt
Matilda ja lasten kapina

Matilda ja lasten kapina () on Danny DeViton ohjaama elokuva, joka sai ensi- iltansa 2. elokuuta 1996. Se perustuu Roald Dahlin kirjoittamaan lastenromaaniin Matilda (1988). Elokuvan kesto on noin 95 minuuttia, ja sen julkaissut yhtiö oli TriStar Pictures. == Roolit == == Aiheesta muualla == * Luokka:Vuoden 1996 yhdysvaltalaiset elokuvat Luokka:Yhdysvaltalaiset perhe- elokuvat Luokka:Yhdysvaltalaiset fantasiaelokuvat Luokka:Danny DeViton ohjaamat elokuvat Luokka:Roald Dahlin teoksiin perustuvat elokuvat Luokka:Elokuvat koulusta ja koulutuksesta
Matilda (elokuva)

Matilda () on vuonna 2017 ensi-iltansa saanut venäläinen historiallinen draamelokuva, jonka on ohjannut Aleksei Utšitel. Se kertoo Venäjän keisarin Nikolai II:n ja keisarillisessa baletissa tanssineen puolalaisen balettitanssijan Mathilde Krzesinskan rakkaussuhteesta.Venäläisen kohuelokuvan ensi-illassa pidätyksiä Ylen uutiset 25.10.2017 Elokuvan pääosissa ovat Michalina Olszańska (Krzesinska) ja Lars Eidinger (Nikolai II). Venäjän vanhoilliset piirit ovat vastustaneet elokuvaa rienauksena, sillä Nikolai II on Venäjän ortodoksisen kirkon pyhimys. Elokuvan ensi-illan yhteydessä 24. lokakuuta 2017 Moskovassa oli paikalla mielenosoittajia, joita pidätettiin. == Lähteet == == Aiheesta muualla == * Luokka:Venäläiset elokuvat Luokka:Vuoden 2017 elokuvat Luokka:Historialliset draamaelokuvat
Mongolian ja Tiibetin ystävyys- ja yhteistyösopimus

Mongolian ja Tiibetin ystävyys- ja yhteistyösopimuksen allekirjoittivat Mongolian ja Tiibetin hallitukset 2. helmikuuta 1913 Urgassa (nyk. Ulaanbaatar). Jälkeenpäin sopimuksen pätevyys on kuitenkin kyseenalaistettu, sillä ei ole varmuutta siitä, oliko Tiibetin hallituksen edustajilla oikeus allekirjoittaa sopimus. ==Sopimuksen allekirjoittaminen ja sitovuus== Qing- dynastian kukistumisen jälkeen 1911 sekä Tiibet että Mongolia julistivat muodollisen itsenäisyytensä lamalaisten johdolla. Kiinan tasavalta ei kuitenkaan tunnustanut kumpaakaan valtiota. Sopimuksessa Mongolia ja Tiibet julistivat tunnustavansa toisensa ja liittolaisuutensa. Mongolian edustajina sopimusta allekirjoitettaessa toimivat ulkoministeri De Lama Ravdan ja kenraali Manlaibaatar Damdinsüren. Tiibetiä edustivat burjaatti ja Venäjän kansalainen Agvan Dorjiev ja tiibetiläinen Gendun-Galsan. Sopimuksen sitovuudesta on esitetty epäilyjä. 13. Dalai Lama kiisti Dorjievilla olleen oikeus allekirjoittaa sopimus Mongolian kanssa. Lisäksi kummankaan maan hallitus ei näytä ratifioineen sopimusta missään vaiheessa. Venäjän kanta on, että Dorjiev ei Venäjän kansalaisena voinut toimia Dalai Laman diplomaattisena edustajana. Sopimuksen mongoliankielinen teksti on julkaistu Mongolian tiedeakatemiassa 1982. Sopimuksesta huolimatta useimmat maat eivät tunnustaneet kumpaakaan maata. Qing-dynastian aikaiset sopimukset estivät länsimaita tunnustamasta kumpaakaan maata. ==Aiheesta muualla== * Sopimuksen Tiibetiläisversion teksti luokka:Mongolian historia Luokka:Tiibetin historia Luokka:1913
Rhea Perlman

Rhea Perlman (s. 31. maaliskuuta 1948) on yhdysvaltalainen näyttelijä. Hän esiintyi vuosina 1982–1993 Carla Tortellin osassa tilannekomediassa Terveydeksi ja sai tästä roolistaan muun muassa neljä Emmy-palkintoa. Hän on esiintynyt myös elokuvissa, kuten Matildan äidin roolissa lastenelokuvassa Matilda ja lasten kapina (1996) ja Ruth Handlerin haamun roolissa fantasiaelokuvassa Barbie (2023). Perlman oli naimisissa näyttelijä Danny DeViton kanssa vuosina 1982–2016. Parilla on kolme lasta. ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1948 syntyneet Luokka:Elävät henkilöt
Christopher Moore

Christopher Moore (s. 1957 Toledo, Ohio) on yhdysvaltalainen kirjailija. Hänen romaaninsa ovat absurdistisia fantasioita. Moore asuu San Franciscossa Kaliforniassa. == Suomennetut teokset == * * == Aiheesta muualla == * Kotisivut. * Pekka Vartiainen: Camp, pop ja b-luokka . Kaleva 28.1.2001. * Seppo Lehtinen: Jossain sillä välillä. Turun sanomat 1.7.2001. * Jussi Ahlroth: Liikaa loppukiriä. Helsingin Sanomat 7.12.2004. Luokka:Yhdysvaltalaiset fantasiakirjailijat Luokka:Yhdysvaltalaiset tieteiskirjailijat Luokka:Vuonna 1957 syntyneet Luokka:Elävät henkilöt